钦定古今图书集成/明伦汇编/闺媛典/第353卷 > 《张静婉采莲歌》温庭筠
## 钦定古今图书集成/明伦汇编/闺媛典/第353卷 > 《张静婉采莲歌》温庭筠

静婉，羊偘妓也。其容绝世，偘自为《采莲》二曲，今乐府所存，失其故意。因歌以俟采诗者。

“兰膏坠发红玉春，燕钗拖颈抛盘云。城西杨柳向娇
晚，门前沟水波粼粼。”麒麟公子朝天客，珂马珰珰。〈一作
堂堂一作当当〉度春陌。掌中无力舞衣轻，剪断鲛绡破春碧。
抱月飘烟一尺腰，麝脐龙髓怜娇娆。《秋罗拂水》〈一作衣〉
碎光动，露重花多。香不销，㶉𪆟交交。〈三作胶胶〉塘水满，绿
芒如粟莲茎短。一夜西风送雨来，粉痕零落愁红浅。
船头折藕丝暗牵，藕根莲子相留连。郎心似月月易
缺，十五十六清光圆。